Document ID: /roh_data/filtered/fineweb-2-filterrobots_roh.jsonl.gz/43553

Normalmain èn las cifras commerzialas dal fanadur pli bassas perquai ch'igl è vacanzas da stad. Questa giada han ins dentant fatg tant commerzi cun aczias sco mai il mais fanadur dapi il 2008.
Dapi l’entschatta da fanadur na dastgan bursas cun sedia en l’Uniun europeica betg pli far commerzi cun aczias svizras. Quai sco reacziun sin l’equivalenza da la bursa svizra che n’è betg vegnida prolungada da l’UE. Sco cuntramesira ha il Cussegl federal decidì che aczias svizras ston vegnir martgadadas al commerzi en Svizra. Uschia han las bursas da l'UE pers volumen da commerzi a la bursa svizra.
RR novitads 09:00